แรงขาย “DELTA-หุ้นพลังงาน” กด SET เช้าร่วง 10 จุด
ดัชนีตลาดหุ้นไทยช่วงเช้าลดลงเกือบ 10 จุด ตามแรงขายหุ้น DELTA และกลุ่มพลังงานกดดัน จับตาแนวรับแรก 1,530 จุด
ดัชนีตลาดหุ้นไทยช่วงเช้าลดลงเกือบ 10 จุด ตามแรงขายหุ้น DELTA และกลุ่มพลังงานกดดัน จับตาแนวรับแรก 1,530 จุด
27 เม.ย. 2566

ผู้สื่อข่าวรายงานว่า ณ เวลา 10:26 น. ตลาดหุ้นไทยอยู่ที่ระดับ 1,534.31 จุด ลบ 9.64 จุด หรือ 0.62% มูลค่าการซื้อขาย 8.88 พันล้านบาท โดยตลาดหุ้นไทยปรับตัวลดลง จากแรงเทขายหุ้น DELTA และกลุ่มพลังงาน
ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ดัชนีตลาดหุ้นไทยช่วงเช้าร่วงลงกว่า 10 จุด ในช่วงเปิดตลาดภาคเช้า ส่วนหนึ่งมาจากแรงกดดันจากหุ้น DELTA ที่มีแรงขายออกมาค่อนข้างมาก ประกอบกับหุ้นกลุ่มพลังงานได้รับปัจจัยลบจากราคาน้ำมันปรับตัวลดลงต่อเนื่องจากความกังวลเศรษฐกิจชะลอตัว ฉุดดัชนีในช่วงเช้านี้ ขณะที่ตลาดยังไม่มีปัจจัยใหม่เข้ามาผลักดันดัชนีอย่างมีนัยสำคัญ ให้แนวรับแรกที่ 1,530 ถัดไป 1,520 จุด ส่วนแนวต้าน 1,550 จุด
 
 